# **DECIZIA ETAPEI DE ÎNCADRARE**

## Nr. din .........

Ca urmare a solicitării de emitere a acordului de mediu adresate de **SC KAUFLAND ROMANIA S.C.S.,** cu sediul în municipiul Bucuresti, sector 2, str. Barbu Vacarescu, nr.120-144, înregistrată la APM Suceava cu nr. 1544/13.02.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.02.2019, că proiectul **“Construire cladire cu destinatia spatiu comercial tip Kaufland RO, sistematizare verticala, locuri de parcare, imprejmuire, extinderi de retele tehnico-edilitare si bransamente/racorduri la retelele de utilitati tehnico-edilitare, conform PUZ aprobat de HCL nr.165/31.05.2018 si organizare de santier”** propus a fi amplasat în municipiul Suceava, str. Calea Unirii, nr.35, județul Suceava

* nu se supune evaluării impactului asupra mediului;
* nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

1. **Motivele pe baza cărora s-a stabilit necesitatea efectuării/neefectuării evaluării impactului asupra mediului sunt următoarele:**
2. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, *pct. 10, lit. b - ,,proiecte de dezvoltare urbana, inclusiv constructia centrelor comerciale si a parcarilor auto auto publice”;*
3. prin aplicarea criteriilor din Anexa 3 la Legea 292/2018, s-au constatat următoarele:
4. **Caracteristicile proiectului:**
5. ***dimensiunea şi concepţia întregului proiect***

*Situatia existentă:*Zona studiată în suprafată de 18297,97mp este situată în intravilanul municipiului Suceava și este identificată ca parcelă cadastrală nr.52892, impreuna cu constructiile edificate pe aceasta parcela, notate cu 52892-C1 pana la 52892-C7, proprietatea Kaufland Romania Societate in Comandita, conform C.U. nr.13/14.01.2019.

Vecinătăti:

* La NE, cu proprietate, cu proprietăți private I.E. 49580 Clădire de servicii și comerț, I.E. 39999 Clădire de birouri P+3E, drum de acces. Distanta pana la limita de proprietate este de 28,8m, distanta de la Magazinul Kaufland propus pana la cea mai apropiata constructie (cladire de birouri) este de 32,55m.
* La SE, minim 75 m din axul drumului, Calea Unirii și Stație Peco. Distanta pana la limita de proprietate este de 8m, distanta de la Magazinul Kaufland propus pana la Statia de distributie carburanti este de 15,05m, distanta pana la rezervorul GPL este de 30,53m.
* La SV, Strada Nicolae Iorga. Distanta pana la limita de proprietate este de 26,35m, distanta de la Magazinul Kaufland propus pana la cea mai apropiata constructie (hala-anexa CFR) este de 45,40m.
* La V, 3.40m de la limita de proprietate, proprietăți private-locuinte individuale. Distanta pana la cea mai apropiata locuinta este de 43,63m.

*Lucrări proiectate****:*** Beneficiarul dorește construirea unei cladiri cu destinatia spatiu comercial tip Kaufland si propune realizarea următoarelor:

**Cladire complex comercial**, cu infrastructura si suprastructura din beton armat prefabricate, in cadre si inchideri perimetrale si la acoperis cu panouri termoizolante prefabricate. Constructia are o suprafaţă construită de 5060 mp.

Cladirea va cuprinde spaţiul de vânzare, spatii pentru concesionari, zona fast-food, grupuri sanitare si vestiare pentru personal, grupuri sanitare pentru public, birouri administrative, zona de depozitare, spatii tehnice, spaţii de depozitare si anexe.

**Post Trafo** care deserveste complexul comercial cu o suprafata de 15,6 mp.

**Container comercializare produse tip fast – food si zona de servire acoperita** cu suprafata de 20,57 mp respectiv 40 mp.

**Box carucioare** cu suprafata de 84,24 mp.

**Mijloace publicitare** – totemuri, steaguri si panouri publicitare, pilon reclama cu inaltimea de 16 m.

Racordul voce-date se va face din reteaua existenta in zona, pe baza studiului de solutie ce se va intocmi de societatea de distributie agreata de catre beneficiar.

In incinta si in constructiile propuse se va realiza un sistem complex de supraveghere, aparare antiefractie, semnalizare a oricaror defectiuni in modul de functionare a instalatiilor din dotare.

Bilantul teritorial-suprafata totala, suprafata construita (cladiri, accese), suprafata spatii verzi

Suprafata totala - 187297,97 mp

Suprafata construita la sol inclusiv copertina – 5060 mp

Suprafata construita desfasurata – 4902,40 mp

Suprafata parter – 4902,40 mp

Suprafata construita la sol cort imbiss – 40 mp

Suprafata boxuri carucioare – 84,24 mp

Suprafata post trofo – 15,60 mp

Suprafata container bufet – 20,57 mp

Suprafata spatii verzi – 3515,92 mp

Suprafata carosabila, pietonala si platforme amenajate – 9682,14 mp

locuri de parcare – necesare 216, realizate 221

Lucrarea se va executa in conformitate cu proiectul tehnic, caietul de sarcini, normativele de specialitate in vigoare si cu prevederile sistemului calităţii.

*Modul de asigurare a utilitatilor*

Echipare tehnico edilitara: zona echipata edilitar (energie electrica, telefonie, gaz, apa-canalizare).

**1.Alimentarea cu apa** se realizeaza de reteaua publica existenta.

Reteaua publica de alimentare cu apa va asigura in sectiunea de racord parametrii de debit si presiune a apei necesara pentru alimentarea cu apa potabila si a celorlalte instalatii din echiparea obiectivului.

Prepararea apei calde de consum se va realiza prin intermediul boilerelor si instanturilor electrice. Conductele de distributie se vor monta aparent/mascat in plafonul cladirii.

Tevile de apa rece si calda vor fi sustinute prin bratari ancorate pe dibluri metalice sau suspendate de tabla trapezoidala prin tije filetate si se vor izola pe tot traseul cu izolatii elastomerice. Toate trecerile conductelor prin pereti rezistenti la foc si plansee, vor fi etanse, corespunzator elementului traversat.

### Asigurarea apei tehnologice: nu este cazul

Instalatii de incalzire – incalzirea spatiilor se asigura cu ajutorul unei instalatii de incalzire in pardoseala cu pompe de caldura prin recuperare de energie termica de la instalatia de frig comercial. Agentul termic de incalzire va fi preparat in ansamblul racire-climatizare, prin recuperare de caldura din instalatia frigorifica.

**Instalatii pentru stingerea incendiilor**

Instalatiile pentru stingerea incendiilor din dotarea cladirii, conform temei de proiectare KABA 2018 si conform normativelor in vigoare, vor fi:

-Instalatii de stingere cu hidranti interiori (FWH1)

-Instalatii de stingere cu hidranti exteriori (SÜF1-HL)

-Instalatii de stingere automata sprinklere (FSN1)

Volumul total de rezerva intangibila intangibila-675mc.

**2. Evacuarea apelor uzate la reteaua existenta**

Instalatiile interioare de canalizare a apelor uzate menajere vor realiza evacuarea spre retelele exterioare din incinta a urmatoarelor categorii de ape uzate:

-ape uzate menajere provenite din functionarea obiectelor sanitare;

-ape uzate menajere incarcate cu gasimi;

-ape de condens provenite din functionarea aparatelor de climatizare.

Apele uzate menajere colectate de la obiectele sanitare se evacueaza gravitational prin curgere libera la reteaua de canalizare care se va executa in incinta.

Apele uzate menajere cu continut ridicat de grasimi se vor directiona catre separatoare de gasimi montate in subteran in exteriorul cladirii.

Condensul provenit de la aparatele de climatizare se va prelua prin conducte din PP si se va dirija spre reteaua din incinta. Racordarea la aceste conducte se va face prin sifonare.

Apele uzate scurse accidental pe pardoseala se vor colecta prin sifoane de pardoseala si rigole.

Instalatia interioara de canalizare a apelor uzate menajere se racordeaza la reteaua exterioara de canalizare din incinta prin intermediul caminelor de racord.

**Ape pluviale**

Instalatia de canalizare a apelor pluviale asigura preluarea acestor ape prin doua retele separate si anume:

-reteaua care preia apele pluviale de pe cladire;

-reteaua care preia apele pluviale de pe zonele de circulatie auto, parcari.

Coloanele instalatiilor de canalizare interioara care preiau apa de pe acoperisul cladirii se vor monta prin stalpii prefabricati din beton ai cladirii.

Apele pluviale colectate de pe platforme si parcari vor fi preepurate intr-un separator de hidrocarburi si namol echipat cu by-pass, inainte de descarcarea in reteaua exterioara de canalizare.

Calitatea apei preepurate prin separator se va incadra in limitele indicatorilor de calitate prevazute in normativul NTPA 002/2002.

Conductele care colecteaza apele pluviale de pe acoperisul constructiei se racordeaza dupa separatorul de hidrocarburi in camin de vizitare racordat la reteaua exterioara de canalizare.

Apele pluviale colectate de pe zona de circulatie auto si parcari vor fi preluate de guri de scurgere si rigole si descarcate in reteaua exterioara de canalizare.

Retelele exterioare de canalizare de incinta se realizeaza cu tuburi PVC-KG 110-400mm si camine de canalizare din beton cu rama si capac din fonta carosabile D400kN.

Retelele exterioare de canalizare se vor racorda la reteaua de canalizare stradala existenta in zona.

### 3. Alimentarea cu energie electrică

Alimentarea cu energie electrica se va face din reteaua existenta in zona, pe baza studiului de solutie ce se va intocmi de societatea de distributie locala. Masura energiei electrice consumate se face de la blocul de masura si protectie trifazat BMPT. Racordul va fi executat in baza documentatiei elaborate de societatea de distributie locala.

Pentru circuitele de iluminat si forta se prevede protectia la scurtcircuit si suprasarcina cu intreruptoare automate cu protectie magnetotermica si cu intreruptoare automate cu reglaj la suprasarcina.

Magazin-ul are prevazut un post de transformare propriu, amplasat in apropierea zonei de aprovizionare.

### 4.Alimentarea cu gaze naturale : nu este necesara alimentarea cu gaz metan

1. cumularea cu alte proiecte existente şi/sau aprobate - nu este cazul;
2. utilizarea resurselor naturale, în special a solului, a terenurilor, a apei şi a biodiversităţii – nu este cazul;
3. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria comunei Suceava, iar deşeurile reciclabile se vor valorifica prin agenţi economici autorizaţi.
4. poluarea şi alte efecte negative - nu este cazul
5. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
6. riscurile pentru sănătatea umană - nu este cazul.
7. **Amplasarea proiectului**
8. utilizarea actuală şi aprobată a terenului - Zona studiată este situată în intravilanul municipiului Suceava și este identificată ca parcelă cadastrală nr.52892, impreuna cu constructiile edificate pe aceasta parcela, notate cu 52892-C1 pana la 52892-C7, proprietatea Kaufland Romania Societate in Comandita, conform C.U. nr.13/14.01.2019.
9. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia - nu este cazul;
10. capacitatea de absorbţie a mediului natural, acordându-se o atenţie specială următoarelor zone:
11. zonele umede, zone riverane, guri ale râurilor - nu este cazul;
12. zonele costiere şi mediu marin - nu este cazul;
13. zonele montane şi forestiere - nu este cazul;
14. arii naturale protejate de interes naţional - nu este cazul;
15. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a IlI-a zone protejate; zonele de protecţie instituite conform legislaţiei din domeniul apelor, precum şi a celei privind caracterul şi mărimea zonei de protecţie sanitară şi hidrogeologică - nu este cazul;
16. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - nu este cazul;
17. zonele cu o densitate mare a populaţiei - nu este cazul;
18. peisaje şi situri importante din punct de vedere istoric, cultural sau arheologic - nu este cazul.
19. **Tipurile şi caracteristicile impactului potenţial**
20. importanţa şi extinderea spaţială a impactului: aria geografică şi numărul persoanelor afectate - impact nesemnificativ, local, în perioada de realizare a lucrărilor;
21. natura impactului - direct şi temporar, în perioada de realizare a lucrărilor;
22. natura transfrontieră a impactului - nu este cazul;
23. intensitatea şi complexitatea impactului - în perioada de execuţie a proiectului impact nesemnificativ;
24. probabilitatea impactului - redusă.
25. debutul, durata, frecvenţa şi reversibilitatea impactului - impactul asupra factorilor de mediu va debuta odată cu începerea lucrărilor, impact reversibil, numai pe perioada realizării lucrărilor de construire.
26. cumularea impactului cu impactul altor proiecte existente şi/sau aprobate - nu este cazul.
27. posibilitatea de reducere efectivă a impactului - prin aplicarea condiţiilor de realizare a proiectului.
28. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- autoritatea competentă în domeniul gospodăririi apelor, Sistemul de Gospodărire a Apelor Suceava a emis Avizul de gospodărire a apelor nr. 29/10.04.2019.

Pentru apele uzate menajere, indicatorii de calitate trebuie sa se incadreze in limitele impuse de NTPA 002/2002, modificat si completat de HG nr.352/2005.

|  |  |  |
| --- | --- | --- |
| **Nr. Crt.** | **Indicatori de calitate** | **Concentratii max. admise (mg/dmc)** |
| 1 | pH | 6,5-8,5 |
| 2 | Suspensii | 350 |
| 3 | CBO5 | 300 |
| 4 | CCOCr | 500 |
| 5 | Azot amoniacal | 30 |
| 6 | Subs. Extractibile | 30 |
| 7 | Detergenti | 25 |
| 8 | Sulfuri si hidrogen sulfurat | 1 |

Întrucât s-a decis că evaluarea impactului asupra mediului nu este necesară pentru proiectul cu

caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Se vor respecta prevederile OUG nr.195/2005 privind protecţia mediului, cu modificările şi completările ulterioare.

3. Se vor obţine avizele precizate în certificatul de urbanism şi se vor respecta condiţiile din acestea şi din documentaţia tehnică depusă.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria Suceavaa, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. La finalizarea lucrarilor se va solicita autorizatie de mediu pentru acest obiectiv.

11. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

|  |  |
| --- | --- |
| Şef ServiciuAvize, Acorduri, Autorizaţii, | Şef ServiciuCalitatea Factorilor de Mediu, |
|  Întocmit,  |  |